Oltin zanglamas

Oltin zanglamas— Oʻzbekiston xalq yozuvchisi Shuhrat tomonidan 1963-1965-yillarda yozilgan roman. Ilk marotaba 1967-yilda nashr etilgan. Oltin Zanglamas romanida urushdan oldingi va keyingi davrda mudhish qatagʻonlarga duchor etilgan halol, imon-eʼtiqodli kishilarning fojiali qismati badiiy tasvirlangan.

Roman sovet va mustaqillik davrlarida koʻp marotaba nashr etilgan. 1995-yilda Sharq nashriyot-matbaa aksiyadorlik kompaniyasi bosh tahririyati romanni 400 betli qattiq muqovada 25 000 nusxada nashr etdi. 2018-yilda esa Yangi Asr Avlodi nashriyotida 480 betli qattiq muqovada krill alifbosida chop etildi. 2021-yilda Gʻafur Gʻulom nomidagi adabiyot va sanat nashriyotida 520 betli qattiq muqovada lotin yozuvida nashr etildi.https://kitoblardunyosi.uz/oltin-zanglamas Roman so'nggi marta 2024-yil Zukko Kitobxon nashriyotida 512 betli qattiq muqovada lotin alifbosida 3000 nusxada chop etilgan.

 Syujeti 
Roman adibning quyidagi soʻzlari bilan boshlanadi: „Mehribon onam, sevikli muallimim, qadrdon doʻstim, aziz farzandlarimga bagʻishlayman“.

Asarning bosh qahramoni Sodiq ismli halol, vijdonli toʻgʻrisoʻz oʻqituvchi. U maktab direktori sifatida juda faol va atrofidagilarga nisbatan talabchan, qattiqqoʻl. Uning ana shu xususiyatlari maktabdosh ayrim dangasa, xulqi buzuq, saviyasi past xodimlarga yoqmaydi. Atrofda hech sababsiz „qama-qama“lar avj olgan vaziyat bundaylarga juda qoʻl keladi va ular sofdil Sodiqni ham „chaquv“ bilan qamatishga muvaffaq boʻlishadi.

„Men bu hayotning atrofidamas, naq ichida boʻlganman. Bu mavzuda biror narsa yaratmasam koʻnglim joyiga tushmas edi“ -deya yozgan edi Shuhrat asari haqida.

 Qahramonlari 
 Sodiq - oʻqituvchi, bosh qahramon.
 Jannat - Sodiqning kasalmand xotini. Keyinchalik Sodiq u bilan ajrashib, Musharrafga uylanadi.
 Musharraf - Sodiqning ikkinchi xotini. Noto'g'ri bajarilgan abortning qurboni.
 Marat - Sodiqning Musharrafdan bo'lgan farzandi. Musharraf o'limidan so'ng, Jannat unga onalik qiladi.
 Mirsalim - oʻqituvchi.
 Shukurov - o‘qituvchi.
 Chuxanov - o‘qituvchi.
 Qodir - Sodiqning ukasi. Azizaga ko'ngil qo'ygan yigit.
 Adolat xola - Sodiq va Qodirning onasi, hammani jon bolam deganidan mahalladagilar „Jonbolam xola“ deya nom berishgan.
Aziza - Qodirning sevgilisi, Mirsalimning qizi, institutni bitirgan frontdagi vrach.
Dilovarxo'ja - sobiq bosmachi, dushmanning oltin tuvagiga uchgan sotqin, Bogunning qotili.
Bogun - Sodiqning do'sti.
Pushkaryov - NKVD xodimi, Sodiqning tergovchisi.

 Manbalar 

 Havolalar 

Turkum:1960-yillar kitoblari
Turkum:1960-yillar romanlari
Turkum:Romanlar
Turkum:Shuhrat asarlari